呂利做嘅嘢令法國嘅舞曲同舞蹈得到重大嘅進展，例如有好多現代都成日要用嘅芭蕾舞基礎技巧都係多得呂利先至有嘅，令古典芭蕾舞基本上成形－而同時因為布尼舞曲同小步舞曲等嘅舞蹈都經過呂利同皇家舞蹈學院，所以巴洛克舞蹈都會用到好多芭蕾舞嗰啲基礎技巧，例如係五大腳位同埋 plié 呀噉。